open-index/open-wikipedia-markdown huggingface dataset:
Roscommon

**Roskomon** (, ) je značajan grad u Republici Irskoj, u središnjem delu države. Grad je u sastavu istoimenog okruga okruga Roskomon i predstavlja njegovo sedište i najveći grad.

## Prirodni uslovi
Grad Roskomon se nalazi u središnjem delu irskog ostrva i Republike Irske i pripada pokrajini Konot. Grad je udaljen 155 kilometara zapadno od Dablina. 
 
**Reljef**: Roskomon je smešten u ravničarskom području središnje Irske. Nadmorska visina središnjeg dela grada je oko 55 metara.

**Klima**: Klima u Roskomonu je umereno kontinentalna sa izrazitim uticajem Atlantika i Golfske struje. Stoga grad odlikuje blaga i veoma promenljiva klima.

**Vode**: Roskomon se ne nalazi ni na jednoj vodi, ali se nekoliko kilometara istočno pruća veliko irsko jezero Ri.

## Historija
Područje Roskomona bilo naseljeno već u vreme praistorije. U 5. veku ovde je podignut manastir, preteča današnjeg naselja. Dato područje je osvojeno od strane engleskih Normana u krajem 12. veka.

Tokom 16. i 17. veka Roskomon je učestvovao u burnim vremenima oko borbi za vlast nad Engleskom. Ovo je oštetilo gradsku privredu. Međutim, pravi sunovrat privrede grada desio se sredinom 19. veka u vreme irske gladi.

Roskomon je od 1921. godine u sastavu nezavisne Irske. Oporavak grada započeo je tek poslednjih decenija, kada je Roskomon ponovo zabeležio nagli razvoj i rast.

## Stanovništvo
Prema poslednjim procenama iz 2011. godine. Roskomon je imao manje 2 hiljada stanovnika u gradu i oko 5 hiljada u široj gradskoj zoni. Poslednjih godina broj stanovnika u gradu se povećava.

## Privreda
Roskomon je bio i ostao trgovačko i upravno središte.

## Vanjske veze

* roscommoncoco.ie Zvanična stranica grada Roskomona
Eochu Feidlech

**Eochu** ili **Eochaid Feidlech** ("izdržljivi"), sin Finna, bio je, prema irskim srednjovjekovnim legendama i tradiciji, veliki kralj Irske. Najpoznatiji je kao otac legendarne kraljice Medb od Connachta.

Prema *[[Lebor Gabála Érenn]]u*, na prijestolje je došao nakon što je u bitci kod Leitir Rúaida ubio prethodnog velikog kralja Fachtna Fáthacha . Srednjoirska saga *Cath Leitrech Ruibhe* navodi kako se to dogodilo nakon što je Fachtna Fáthach otišao sa Tare posjetiti Ulster, a što je Eochu, tadašnji kralj Connachta, iskoristio kao prilliku da podigne vojsku, pobije provincijske kraljeve i uzme taoce sa Tare. Kada je Fachtna tu vijest čuo u Emain Machi, podigao je vojsku Ulsteraca i započeo bitku kod Leitir Rúaida u Coranna (moderna Grofovija Sligo). U njoj je poražen i Eochu mu je odrezao glavu. Tada je ubijen i Eochaid Sálbuide, kralj Ulstera. Povlačenjem ulsterke vojske je komandirao Fergus mac Róich dok je Eochu umarširao u Taru.

Razne srednjoirske priče navode kako je imao veliku porodicu. Supruga mu je bila Cloithfinn, i imao je šestoro kćeri - Derbriu, Eile, Mugain, Eithne, Clothru i Medb - te četiri sina, od kojih su tri bila trojke poznate pod zajedničkim nazivom *[[findemna]]* i Conall Anglondach. Derbriu je bila ljubavnica Aengusa od Tuatha Dé Dananna. Njen šurjak Garbdalb je pretvorio šest ljudi u svinje nakon što su uhvaćeni kako jedu žirje iz njenog gaja, a Derbriu ih je godinu dana štitula prije nego što ih je ubila Medb. Kada je Conchobar mac Nessa postao kralj Ulstera, Eochu mu je četvero svojih kćeri - Mugain, Eithne, Clothru i Medb - da za žene kao naknadau za ubistvo oca Fachtne Fáthacha. Eithne je rodila sina Furbaidea, rođenog posthumnim carskim rezom nakon što ju je Medb utopila. Clothru je rodila najstarijeg sina Cormac Cond Longasa, iako druge priče navode da je to bio sin koga je Conchobar imao sa vlastitom majkom Ness. Medb je Conchobaru rodila sina po imenu Amalgad, ali ga je kasnije napustila, te ju je Eochu proglasio kraljicom Connachta. Nešto nakon toga je Eochu sazvao skupštinu na Tari, na koju su došli i Conchobar i Medb. Jutro nakon skupštine Conchobar je pratio Medb do rijeke Boyne gdje se išla okupati, te ju je silovao. Eochu je započeo rat protiv Conchobara na Boyneu, ali je poražen.

Tri *findemne* su pokušali svrgnuti oca u bitci kod Druimm Criaicha. Noć prije bitke, njihova sestra Clothru, uplašena da će umrijeti bez nasljednika, ih je svu trojicu zavela te je tako začet budući veliki kralj Lugaid Riab nDerg. Sljedeći dan su sva trojica poginula a otac, vidjevši njihove odrezane glave, se zarekao da nijedan sin više neće neposredno naslijediti oca na mjestu velikog kralja Irske.

Vladao je dvanaest godina i umro prirodnom smrću na Tari, poslije čega ga je naslijedio brat Eochu Airem. *Lebor Gabála* navodi da je vladao u doba diktature Julija Cezara (48-44. pne.). Kronologija Keatingove *[[Foras Feasa ar Éireann]]* navodi da je vladao u periodu 94-82. pne., a *[[Annals of the Four Masters]]* u periodu 143-131. pne.

## Reference
Rt dobre nade

**Rt dobre nade** (holandski: *Kaap De Goede Hoop*, afrikaans: *Kaap die Goeie Hoop*, engleski: *Cape of Good Hope*, portugalski: *Cabo da Boa Esperança*) je stjenoviti rt na južnom kraju poluotoka Kejp u južnoafričkoj provinciji Western Cape. Ime Rt dobre nade od 17. do 20. vijeka koristilo se i za istoimenu nizozemsko-britansku koloniju na tom području.

## Geografija
Rt dobre nade je visoka strma litica, koja poput jezičca ulazi 20&nbsp;km u more. Nalazi se oko 45&nbsp;km južno od Kaapstada, grada koji je po rtu dobio ime. Rt nije najjužnija točka Afrike, već je to 150&nbsp;km udaljeni Aguljaski rt, jer tek od njega afrička obala skreće prema istoku i Indijskom oceanu. No, bez obzira na to što nije najužniji, Rt dobre nade ima posebno mjesto u svijetu pomoraca i toliko je slavan da ga jednostavno zovu samo **Kejp** (rt).

Rt je praktički gola stijena, obrasla rijetkom travom i grmljem, koja se nastavlja i ispod vode i zalazi duboko u ocean sa brojnim stijenama koje leže samo 50&nbsp;cm do 3 metra ispod površine vode, koji put im se za jake oseke vide vršci, ali najčešće ne. Zbog toga, kao i zbog jakih morskih struja i olujnih vjetrova, Rt dobre nade je u vrijeme jedrenjaka bilo izuzetno teško oploviti tako da su se brojni brodovi nasukali na njegove šiljate stijene i potonuli. Računa se da na dnu oko rta leži oko 3000 brodskih olupina.

## Pomorska historija

Do Rta dobre nade prvi je doplovio i otkrio ga portugalski pomorac Bartolomeu Dias u aprilu 1488. godine, i to tek pri povratku u Portugal, nakon što je doplovio do kraja Afrike. Kad je plovio na jug, oplovio ga je u velikom luku, tako da ga nije ni vidio, ali kad se vraćao plovio je uz obalu i jasno ga uočio. On ga je navodno nazvao *Cabo das Tormentas* (dosl. Olujni rt), a tek mu je portugalski kralj João I. Portugalski, dao ime *Cabo da Boa Esperança* (Rt dobre nade) jer mu je to otkriće bilo dobar znak da se do Indije može doći morskim putem iz Evrope. Neki današnji historičari sumnjaju u vjerodostojnost tih tvrdnji i misle da ga je sam Dias nazvao Rtom dobre nade.

Rt dobre nade poznat je među mornarima po olujnim nevremenima i jakim morskim strujama jer se tu sudaraju topla Aguljaska struja iz Mozambika i hladna Benguelska struja iz Antarktika. Na poluotoku postoji svjetionik, ali ne na Rtu dobre nade već na nešto istočnijem Rtu Point udaljenom oko 2&nbsp;km. Od 1939. područje rta (jug poluotoka Kejp) je nacionalni park (Nature Reserve). U parku živi oko 250 vrsta ptica, 1100 vrsta biljaka, od kojih su mnoge endemske vrste. More je bogato kitovima, pingvinima, tuljanima i delfinima.

## Reference

## Vanjske veze

* ''Panoramska fotografije Rta dobre nade'' 
* ''Cape of Good Hope'' na portalu Encyclopædia Britannica
Sligo

**Slajgo** (, ) je značajan grad u Republici Irskoj, u severozapadnom delu države. Grad je u sastavu okruga okruga Slajgo i predstavlja njegovo sedište i najveći grad.

## Prirodni uslovi
Grad Slajgo se nalazi u severozapadnom delu irskog ostrva i Republike Irske i pripada pokrajini Konot. Grad je udaljen 205 kilometara severozapadno od Dablina. 
 
**Reljef**: Slajgo je smešten u priobalnom području zapadne Irske. Grad se razvio u dolini reke Garavog, na kratkom toku između mora i jezera Gil. Nadmorska visina središnjeg dela grada je oko 10 metara.

**Klima**: Klima u Slajgou je umereno kontinentalna sa izrazitim uticajem Atlantika i Golfske struje. Stoga grad odlikuje blaga i veoma promenljiva klima.

**Vode**: Slajgo se nalazi na reci Garavog, koja deli grad na južni i severni deo. Reka se par kilometara nizvodno uliva Slajgoški zaliv, deo Atlantskog okeana.

## Historija
Područje Slajgoa bilo naseljeno već u vreme praistorije. Dato područje je osvojeno od strane engleskih Normana u krajem 12. veka. Već 1245. godine na datom mestu izgrađen je zamak pod današnjim imenom. Ubrzo oko zamka obrazuje omanje naselje, koje dobija na značaju tokom sledećih vekova.

Tokom 16. i 17. veka Slajgo je učestvovao u burnim vremenima oko borbi za vlast nad Engleskom. Ovo je oštetilo gradsku privredu. Međutim, pravi sunovrat privrede grada desio se sredinom 19. veka u vreme irske gladi.

Slajgo je od 1921. godine u sastavu nezavisne Irske. Oporavak grada započeo je tek poslednjih decenija, kada je Slajgo ponovo zabeležio nagli razvoj i rast.

## Stanovništvo
Prema poslednjim procenama iz 2011. godine. Slajgo je imao 18 hiljada stanovnika u gradu i blizu 20 hiljada u široj gradskoj zoni. Poslednjih godina broj stanovnika u gradu se naglo povećava.

## Privreda
Slajgo je bio tradicionalno industrijsko, lučko i trgovačko središte. Poslednjih decenija gradska privreda se mahom zasniva na poslovanju, trgovini i uslugama. Takođe, poslednjih godina turizam postaje sve važnija delatnost u gradu.

## Zbirka slika

Datoteka:Sligo garavogue.jpg|Gradsko priobalje
Datoteka:Sligo-church.jpg|Katedrala grada Slajgoa
Datoteka:Sligo Borough Council.jpg|Gradska većnica Slajgoa
Datoteka:SligoCourtHouse.JPG|Zdanje suda


## Vanjske veze

* sligoborough.ie Zvanična stranica grada Kilkenija
Nuadu Necht

**Nuadu Necht** ("čisti"), sin Sétne Sithbaca, potomaka Crimthann Coscracha od Laigina, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnika Eterscéla. Vladao je samo šest mjeseci prije nego što ga je ubio Eterscélov sin Conaire Mór.

*[[Lebor Gabála Érenn]]* navodi kako je vladao u doba rimskog cara Augusta (27. pne. - 14. n.e.) i nakon rođenja Krista, te da je bio suvremenik legendarnih pokrajinskih kraljeva Conchobara mac Nesse, Cairbre Nia Fera i Aillila mac Mate. Kronologija Keatingove *[[Foras Feasa ar Éireann]]* mu vladavinu smješta u period 64-63. pne., a *[[Annals of the Four Masters]]* u 111-110. pne. *Four Masters* njegovu vladavinu zbrajaju sa vladavinom kraljeva Era, Orbe, Ferona i Fergne, koji su vladali vijekovima prije, kako bi napravila jednu punu godinu u kronologiji.

U Fenijanskom ciklusu se navodi kao pradjed Fionn mac Cumhailla: sin mu je Tadg mac Nuadat, čija je kćer Muirne Fionnova majka. Pretpostavlja se da je povezan sa drevnim božanstvima (ili možda jednim sa dva imena) - Nuada Airgetlám i Nechtan od Tuatha Dé Dananna.

## Reference
Conchobar Abradruad

**Conchobar Abradruad** ("crvene trepavice"), sin Find Filea sina Rosa Ruada sina Ferhus Fairggea sina Nuadu Nechta od Laigina, bio je, prema irskim srednjovjekovnim legendama i tradiciji, veliki kralj Irske. Prijestolje je naslijedio nakon smrti svog prethodnika Lugaid Riab nDerga. Vladao je godinu dana prije nego što ga je ubio Lugaidovv sin Crimthann Nia Náir. *[[Lebor Gabála Érenn]]* navodi kako je vladao u doba rimskog cara Vespazijana (69-79. n.e.). Kronologija Keatingove *Foras Feasa ar Éirinn* mu vladavinu smješta u period 13-12. pne., a *[[Annals of the Four Masters]]* u period 9-8. pne.

## Reference
Crimthann Nia Náir

**Crimthann Nia Náir** (nećak Nárov), sin Lugaid Riab nDerga, bio je, prema irskim srednjovjekovnim legendama i tradiciji, veliki kralj Irske. Prema predaji ga je Lugaid začeo sa vlastitom majkom Clothru, kćeri kralja Eochu Feidlecha.

*[[Lebor Gabála Érenn]]* navodi da je svrgnuo velikog kralja Conchobar Abradruada, ali ne i da je sam postao kralj - Conchobara je umjesto toga naslijedio Cairbre Cinnchait. Geoffrey Keating i *[[Annals of the Four Masters]]* se pak slažu da je Crimthann naslijedio Conchobara kao veliki kralj i vladao šesnaest godina. Navodi se da je otipao na putovanje sa svojom tetkom, vilenjakinjom Nár, e se nakon mjesec dana i dva tjedna vratio vratio s blagom koje je sadržavalo pozlaćenu dvokolicu, zlatnu ploču za *[[fidchell]]*, pozlaćeni plašt, mač sa ukrašen zkatnim zmijama, srebrni štit te koplje i praćku koja nikada nije promašivala cilj. Ubrzo nakon povratka je pao sa konja i umro u Howthu. Keating navodi da ga je naslijedio sin Feradach Finnfechtnach, a *Annals of the Four Masters* Cairbre Cinnchait.

*Lebor Gabála* ga smješta u doba rimskog cara Vespazijana (69-79. n.e.). Kronologija Keatingove *Foras Feasa ar Éirinn* mu vladavinu datira u period 12. pne. - 5. n.e., dok *[[Annals of the Four Masters]]* navodi period 8. pne. - 9. n.e.

## Reference
Cairbre Cinnchait

**Cairbre Cinnchait** ili **Caitchenn** ("mačkoglavi" ili "tvrda glava") bio je, prema irskim srednjovjekovnim legendama i tradiciji, veliki kralj Irske. Tradicionalni izvori se značajno razlikuju po pitanju njegovog porijekla i mjesta u redoslijedu velikih kraljeva.

Prema *[[Lebor Gabála Érenn]]u*, prijestolje je naslijedio nakon što je njegovog prethodnika Conchobar Abradruada ubio Crimthann Nia Náir. Vladao je pet godina. *Lebor Gabála* je nejasna oko njegovog porijekla: navodi se da je bio "učeni savjetnik", odnosno da mu je predak bio Luaigne od Tare, Tuatha Dé Dananna, Catraige od Connachta, Corcortri (potomci bivšeg kralja Cimbáetha), odnosno potomak Íra, sina Míl Espáinea. Za oca mu se navodi da se zvao Duthach. Supruga mu je bila Mani, kćer kralja Ulaida, sa kojom je imao sina po imenu Morann mac Máin. Naslijedio ga je Feradach Finnfechtnach. Vladavina mu je smještena u doba rimskog cara Domicijana (81-96).

Prema *[[Annals of the Four Masters]]*, Crimthann je postao veliki kralj nakon što je ubio Conchobara, a Cairbre je naslijedio Crimthanna "nakon što je pobio svo plemstvo". Cairbre je, dakle, opisan kao vođa ustanka *aithech-tuatha* ili "podaničkih naroda/ljudi". Tri trudne plemkinje su izbjegle pokolj: Baine, kćer kralja Albe i majka Feradacha Finnfechtnacha; Cruife, kćer kralja Britanije i majka Corb Oluma, pretka klana Eóganachta od Munstera; i Aine, kćer kralja Saksonije i majka Tibraide Tirecha, pretka klana Dál nAraidi. Za vrijeme Cairbreove vladavine je propala žetva, krave nisu davale mlijeka i nestalo je riba u rijekama. Umro je nakon pet godina, a naslijedio ga je Feradach Finnfechtnach, koji je tada morao imati pet godina. Kronologija *Annalsa* ga smješta u period 9-14. n.e.

Geoffrey Keating se slaže da je Crimthann naslijedio Conchobara, ali su njega naslijedili Feradach Finnfechtnach, Fíatach Finn i Fíachu Finnolach. U ovoj verziji je Fíachu svrgnut u Cairbreovom ustanku podaničkih naroda/ljudi, a izbjegle trudne plemkinje su Fiachina supruga Eithne, kćer kralja Albei majka Tuathal Techtmara; Beartha, kćer kralja Britanije i majka Tibraide Tirecha; i Aine, kćer kralja Saksonaca i majka Corb Oloma. Keating navodi da je Cairbre bio ili potomak skandinavskog princa koji je u Irsku došao sa Labraid Loingsechom ili potomak Fir Bolga. Vladao je pet godina i umro od kuge. Naslijedio ga je Elim mac Conrach, koga će poslije svrgnuti Fiachin sin Tuathal. Kronologija Keatingove *Foras Feasa ar Éirinn* mu vladavinu datira u period 55-60. n.e.

## Reference
Eochu Airem

**Eochu Airem** ("orač"), sin Finnov, je, prema irskim srednjovjekovnim legendama i tradiciji, bio veliki kralj Irske. Na prijestolju je naslijedio svog brata Eochu Feidlecha. Vladao je dvanaest ili petnaest godina prije nego što ga je u Fremainu živog spalio Sigmall Sithienta. Naslijedio ga je Eterscél. *Lebor Gabála* navodi kako je vladao u doba diktature Julija Cezara (48-44. pne.). Kronologija Keatinogove *[[Foras Feasa ar Éireann]]* njegovu vladavinu datira u period 82-70. pne., a *[[Annals of the Four Masters]]* u 131-116. pne.

## Reference
Eterscél Mór

**Eterscél Mór** ("veliki"), sin Íar mac Dedada, potomak Óengus Tuirmech Temracha od Érainna u Munsteru, je bio, prema irskim srednjovjekovnim legendama i tradiciji, veliki kralj Irske. Na prijestolje je došao naslijedivši Eochu Airema.

Pojavljuje se kao lik u srednjoirskoj sagi *[[Togail Bruidne Dá Derga]]* (Uništenje Dá Derginog prenoćišta). U njoj je prikazan kao čovjek bez djece kome je prorečeno da će mu žena nepoznate rase roditi sina. Nakon toga pronalazi i na silu se ženi sa Mess Búachalla, kćeri Étaín i bivšeg velikog kralja Eochu Feidlecha (ili, prema saagi *[[Tochmarc Étaíne]]*, njegovog brata Eochu Airem i nećake Étaín), koja je, zbog incestuoznog začeća, odbačena po rođenju, ali poslije pronađena i odgojena od pastira i njegove žene. Jedne noći u Eterscélovoj kući ju sposjećuje nepoznati čovjek sa neba u obliku ptice, i sa njima ima sina po imenu Conaire Mór, budućeg velikog kralja koga je Eterscél odgojio kao vlastitog sina.

Eterscél je vladao pet ili šest godina prije nego što ga je u bitci kod Aillenna ubio Nuadu Necht. *[[Lebor Gabála Érenn]]* navodi kako je vladao u doba rimskog cara Augusta (27. pne. - 14. n.e.) i rođenja Krista, te da je bio suvremenik pokrajinskih kraljeva Conchobara mac Nesse, Cairbre Nia Fera, Cú Roíja i Aillila mac Mate. Kronologija Keatingove *[[Foras Feasa ar Éireann]]* mu vladavinu smješta u period 70-64. pne., a *[[Annals of the Four Masters]]* u 116-111. pne.

## Reference
Feradach Finnfechtnach

**Feradach Finnfechtnach** (moderni ispis: **Fearadhach Fionnfeachtnach** - "ljepotom blagoslovljen"), sin Crimthann Nia Náira, bio je, prema irskim srednjovjekovnim legendama i tradiciji, veliki kralj Irske. Tradicionalni izvori se ne slažu oko njegovog mjesta u redoslijedu velikih kraljeva.

*[[Lebor Gabála Érenn]]* i *[[Annals of the Four Masters]]* se slažu da je na prijestolje došao poslije smrti Cairbre Cinnchaita. *Annals* navode da ga je, u trenutku kada je Cairbre svrgnuo njegovog oca, njegova majka Baine, kćer kralja Albe, njegova majka nosila u utrobi; to bi značilo da je u trenutku stupanja na prijestolje imao tek pet godina; moguće je da je riječ o dupliranju slične priče o velikom kralju Tuathal Techtmaru. *Annals* također navode da je Irska za vrijeme njegove vladavine bila plodna, sasvim različito od jalove vladavine uzurpatora Cairbrea. Geoffrey Keating bavodi da je Feradach naslijedio svog oca Crimthanna, a što znači da je Cairbre vladao kasnije. Keating navodi da je sudac Morann mac Máin (u *Lebor Gabáli* i *Annals* sin Cairbreai njegove supruge Mani) živio u Feradachovo vrijeme. Morann je imao *id Morainn* (Morannovu ogrlicu) koja bi se skupila oko vrata suca sve dok ne bi donio nepravednu presudu ili vrata svjedoka sve dok ne bi rekao istinu.

Feradach je vladao dvadeset godina prema *Lebor Gabáli* i Keatingu, odnosno dvadeset dvije godine prema *Annals*. Umro je prirodnom smrću na Tari. U svim izvorima ga je naslijedio Fíatach Finn. *Lebor Gabála* navodi da je vladao u doba rimskog cara Domicijana (81-96) i smrti pape Klementa I (99). Kronologija Keatingove *Foras Feasa ar Éirinn* ga smješta u period 5-25, a *Annals of the Four Masters* u period 14-36.

## Reference
Fíatach Finn

**Fiatach Finn mac Dáire**, daleki potomak Óengus Tuirmech Temracha, bio je, prema irskim srednjovjekovnim legendama i tradiciji, kralj Ulaida a potom i veliki kralj Irske, odnosno predak ranosrednjovjekovne ulsterske dinastije koja je po njemu dobila iem Dál Fiatach. Bio je kralj Ulstera dok je veliki kralj bio Feradach Finnfechtnach, a njegovo prijestolje je naslijedio poslije Feradachove smrti. Vladao je tri godine prije nego što ga je ubio Fíachu Finnolach. *[[Lebor Gabála Érenn]]* navodi da je vladao u doba rimskog cara Nerve (96-98). Kronologija Keatingove *Foras Feasa ar Éirinn* ga smješta u period 25-28, a *Annals of the Four Masters* u period 36-39.

Fiatach Finn mac Dáire je također bio rođak legendarnih Cú Roí mac Dáirea i Conaire Móra od Érainna i Dáirinea (Clanna Dedad). Za Dál Fiatach se navodi da potiču od "porodice Cú Roíja" u Book of Glendalough (Rawlinson B 502). Potomci Fiatach Finna i Dál Fiatacha uključuju osobe sa prezimenima Haughey/Hoey, Donlevy/Dunleavy i MacNulty.

## Povezano
* Kraljevi Ulstera

## Reference
Fíachu Finnolach

**Fiacha Finnolach**, sin Feradach Finnfechtnacha, bio je, prema irskim srednjovjekovnim legendama i tradiciji, veliki kralj Irske. Na prijestolje je došao ubivši svog prethodnikja Fíatach Finna. Vladao je, ovisno o izvoru, petnaest, sedamnaest ili dvadeset sedam godina. Ubijen je, zajedno sa svim plemićima i "slobodnjacima" Irske, u velikom ustanku *aithech-tuatha* ili "podaničkih naroda/ljudi", koje je, prema *[[Lebor Gabála Érenn]]* i *[[Annals of the Four Masters]]*, vodio Elim mac Conrach, ili, prema Keatingz Cairbre Cinnchait. Supruga Eithne, kćer kralja Albe (Škotska), je u to vrijeme bila trudna, ali je uspjela pobjeći u Albu i roditi Fíachuovog sina Tuathal Techtmara, koji se poslije vratio u Irsku da preuzme prijestolje. *[[Lebor Gabála Érenn]]* navodi kako je vladao u doba rimskog cara Nerve (96-98). Kronologija Keatingove *Foras Feasa ar Éirinn* mu vladavinu datira u period 28-55, a *Annals of the Four Masters* u period 39-56.

## Reference
Elim mac Conrach

**Elim**, sin Conraija, bio je, prema irskim srednjovjekovnim legendama i tradiciji, veliki kralj Irske.

*[[Lebor Gabála Érenn]]* navodi da je svrgnuo prethodnog kralja Fíachu Finnolacha u ustanku *aithech-tuatha* ili "podaničkih naroda/ljudi". Irsko plemstvo je masakrirano, a preživjele su samo tri trudne plemkinje: Fíachuova supruga Eithne Imgel, kćer kralja Albe; Gruibne, kćer kralja Britanije i supruga kralja Munstera; i Aine, kćer kralja Saksonaca i supruga kralja Ulstera. Gruibe je bila majka Corb Oloma, pretka klana Eóganachta od Munstera; Aineov sin Tibraide Tírech je bio predak klana Dál nAraidi iz Ulstera; Eithne je pobjegla u Albu gdje je rodila Fíachuovog sina Tuathal Techtmara. Elim je vladao dvadeset godina. Na kraju se Tuathal iskrcao kod Inber Domnainna i proglasio kraljem. Potom je marširao na Taru te porazio i ubio Elima u bitci na obližnjem brdu Achall.

*[[Annals of the Four Masters]]* se uglavnom slažu sa navodima *Lebor Gabála*, dodavši jedino da su ustanak *aithech-tuatha* vodili pokrajinski kraljevi te da je Elim bio kralj Ulstera; za vrijeme njegove vladavine Irska je bila bez žita, voća, mlijeka i ribe, te je tako Bog kaznio *aithech-tuatha* za njihov zločin. Geoffrey Keating navodi drukčiju priču, pripisavši ustanak Cairbre Cinnchaitu, pri čemu je Elim postao njegov nasljednik.

*Lebor Gabála* je Elimovu vladavinu smjestila u doba rimskog cara Hadrijana (117-138). Kronologija Keatingove *Foras Feasa ar Éirinn* ju je datirala u period 60-80, a *Annals of the Four Masters* u period 56-76.

## Reference
Cessair

U irskoj mitologiji, **Cessair** (takođe poznata pod imenima **Cesair** i **Ceasair**; anglicizirano**Kesair**) je bila, prema Knjizi invauija, predvodnica prvih stanovnika Irske prije biblijskog Potopa.. Ta priča se obično smatra pokušajem kristijanizacije legende koja je u irskoj postojala prije pokrštavnaja, ali može biti i proizvod pseudohistorije stvorene od kasnijih kršćanskih autora.

Prema navodima je bila kćer Noinog sina po imenu **Bith** i njegove supruge **Birren**. Legenda navod da je njenom ocu Noa zabranio pristup u Arku ali da ga je Cessair tada savjetovala da sagradi idola. Idol im je savjetovao da izbjegnu Potop u brodu. Cessair je zajedno sa tri muškarca - Bithom, Fintanom i Ladrom, te pedeset žena, isplovila i plovila duže od sedam godina. Iskrcali su se u Irskoj kod Dún na mBarca (Donemark, u zaljevu Bantry na obali Corka), četrdeset dana prije Potopa, u godini Svijeta 2242 prema Annals of the Four Masters, odnosno godini 2361. pne. prema kronologiji Seathrún Céitinna.

Tri muškarca su među sobom podijelili žene. Cessair i šesnaest žena su otišle Fintanu, sedamnaest, uključujući Barann, su otišče Bithu, a šesnaest, uključujući Balbu, otišle Ladri; Ladra je, međutim, umro i njegove žene su podijelili Fintan i Bith. Potom je umro Bith. Fintan je tako dobio sve žene, ali je pobhegao. Šest dana prije Potopa je Cessair umrla od slomljenog srca u Cuil Ceasrachu u Connachtu. Govori se da je pokopana na vrhu brda Cnoc Meadha, šest milja od Tuama, County Galway .

Ostatak Cessairinog naroda je potom stradao u Potopu, sa izuzetkom Fintana koji se pretvorio u lososa. Nakon niza transformacija, ponovno je postao čovjek i tako mogao ispričati priču o svom narodu.

Druga verzija legende, koju sadrži Book of Druimm Snechta, navodi da je Banba došla u Irsku sa tri muškarca i pedeset žena, dvije stotine četrdeset godina prije Potopa (2490. pne. po kronologijei). Njen narod je u Irskoj živio četvrdeset godina i umro od kuge. Banba se u tradicionalnim izvorima najčešče smješta među Tuatha Dé Dananne, koji su u Irskoj živjeli mnogo kasnije.

Seathrún Céitinn također navodi legendu o tri ribara iz današnje Španije koji su se zvali Capa, Laigne i Luasad. Njih je godinu dana prije Potopa u Irsku dobacila oluja. Tamo im se svidjelo, te su došli sa ženama, neposredno pred Potopa u kome su se utopili.

**Cessair** je također ime kćeri kralja Galije koja se udala za Úgaine Mora, velikog kralja Irske, u 6. ili 5. vijeku pne.

## Povezano
* Lebor Gabála Érenn

## Izvori

* John O'Donovan (ed) (1848–1851), *Annals of the Kingdom of Ireland by the Four Masters* Vol 1
* D. Comyn & P. S. Dineen (eds) (1902–1914), ''The History of Ireland by Geoffrey Keating''
* James MacKillop (1998), *Dictionary of Celtic Mythology*
* Ronan Lynch (2006), *The Kirwans of Castlehacket, Co. Galway:History, folklore and mythology in an Irish horseracing family*, Four Courts Press, .

## Vanjske veze
* photos of Knockma, where Cessair is reputed to be buried .
Fir Bolg

U irskoj mitologiji **Fir Bolg** (Fir Bholg, Firbolg) su bili jedna od rasa koja je živjela u Irskoj prije dolaska naroda Tuatha Dé Danann.

Kada su se Tuatha Dé Danann iskrcali na irske obale, njihov kralj Nuada je tražio pola otoka, ali su Fir Bolg odbili. Umjesto toga je došlo u prijevoju Balgatan, došlo do četverodnevne bitke kod Mag Tuireda. U njoj je Sreng, prvak Fir Bolga, izazvao Nuadu na dvoboj i odrezao mu desnu ruku. Fir Bolg su međutim poraženi kada je njihov kralj po imenu Eochaidh ubijen od boginje Morrigan. Sreng ih je međutim spasio od uništenja. Tuatha Dé Danann su bili impresionirani njihovom hrabrošću i plemenitošću te su im dali četvrtinu otoka po vlastitom izboru. Fir Bolg su odabrali Connacht, nakon čega se rijetko spominju u kasnijim mitovima.

Fir Bolg su predmet špekulacije među historičarima o mogućoj historijskoj podlozi za mit. O'Rahilly navodi kako su Fir Bolg vezani uz Belge iz drevne Galije i Britanije, odnosno historijski narod Builg iz Munstera; njima srodni Fir Domnann su britsko pleme Dumnonii; a Gaileanga su Laigin, koji su osnovali Leinster. Prema O'Rahillyju te tri grupe predstavljaju ivernijske starosjedioce koji su živjeli u Irsku prije dolaska Gela.

## Reference

## Vanjske veze
* List Book 
* Firbolgs
Tuatha Dé Danann

**Tuatha Dé Danann** ("narod boginje Danu", , ) su rasa/narod u irskoj mitologiji. Prema knjizi *[[Lebor Gabála Érenn]]*, predstavljali su peti narod koji se naselio u Irskoj, osvojivši ga od dotadašnjih starosjedilaca - naroda Fir Bolg.

Za Tuatha Dé Danann se vjeruje da su potekli od pred-kršćanskih božanstava Irske. Kada su se priče o njima počele zapisivati, Irska je već vijekovima bila pokrštena, pa su Tuatha Dé umjesto kao bogovi prikazani kao smrtni kraljevi, kraljice i junaci iz drevne prošlosti; usprkos toga, očuvan je niz referenci na njihov nekadašnji božanski status. Jedan od primjera je pjesma koju citira *[[Book of Leinster]]* u kojoj su spomenute sve njihove božanske moći, uz napomenu autora na kraju da "ih ne poštuje." Goibniu, Creidhne i Luchta se tako navode kao *Trí Dé Dána* ("tri boga vještina"), a Dagda se u srednjovjekovnim tekstovima spominje kao "dobri bog." Čak i vijekovima nakon što su po drevnim tekstovima svrgnuti sa prijestolja Irske, Tuatha De likovi kao Lugh, Morrígan, Aengus i Manannán mac Lir se pojavluju u pričama, pokazujući znakove besmrtnosti. Također postoje brojne paralele sa drugim keltskim božanstvima - Nuada je ekvivalent britskog boga Nodensa; Lugh je odraz pan-keltskog božanstva Lugus; Tuireann je srodna galskoj Taranis; Ogma Ogmiosu; Badb Catubodui.

Prema tradicionalnim srednjovjekovnim pričama, potekli su od Nemeda, vođe trećeg vala doseljenika u Irsku. Njihov vođa Nuada se iskrcao u Irskoj i od starosjedilaca Fir Bolga zatražio polovicu otoka. Kada su odbili, došlo je do prve bitke kod Mag Tuiredacha u kojoj su Fir Bolg poraženi. Kralj Nuada je, međutim, prijestolje morao prepustiti polu-fomorijanskom princu Bresu, ali je on, kao i Fomorijanci, poražen u drugoj bitci kod Mag Tuiredacha, nakon koje su Irskom vladali Tuatha De kraljevi. Njihove potomke su, međutim, porazili Milezijanci - doseljenici sa Iberijskog polutoka i zavladali otokom. Prema legendama Tuatha De su se povukli u podzemlje Irske.

## Reference
Mal mac Rochride

**Mal**, sin Rochraideov, potomak legendarnog junaka Conall Cernacha, bio je, prema irskim srednjovjekovnim legendama i tradiciji, kralj Ulaida a kasnije veliki kralj Irske. Na mjesto velikog kralja je došao ubivši svog prethodnika Tuathal Techtmara kod Mag Linea (Moylinny u blizini Larnea, Antrim). Vladao je četiri godine prije nego što ga je ubio Tuathalov sin Fedlimid Rechtmar. *[[Lebor Gabála Érenn]]* navodi da je vladao u vrijeme rimskog cara Antonina Pija (138-161). Kronologija Keatingove *Foras Feasa ar Éirinn* mu vladavinu smješta u period 100-104, a *[[Annals of the Four Masters]]* u 106-110. Sin mu je bio Tipraiti Tireach.

## Izvori
Tagline

**Tag** ili **Tagline** je kratka, sažeta rečenica u jednom redu koja se koristi u elektroničkoj pošti uz ili umjesto potpisa. Pojam se koristi u računarstvu, a u stvari predstavlja aforizme, maksime, grafite ili slogane.

## Korištenje
Tagovi su korišteni u doba BBS-ova i bili su veoma populani. Elektronička pošta se najčešće razmjenjivala *off-line*: s BBS-a se preuzme paket poruka, pročita i odgovori, te zatim šalje natrag na BBS.

Programi za tu namjenu (kao na primjer Blue Wave ili SLMR) imali su sakupljače i generatore tagova. Program je mogao sakupljati ("krasti") tagove iz tuđih poruka i stavlajti ih u bazu tagova. Najčešće je to bila obična tekstualna datoteka, sa po jednim tagom u redu (kao u primjeru), koja se mogla uređivati, ili iz samog programa, ili vanjskim editorom. Iz te baze tagova, pri pisanju poruke, program je davao mogućnost ubacivanja taga na kraj poruke, nasumično odabranog, stalnog ili je korisnik mogao sam izabrati.

## Primjeri tagova
U početku, većina tagova bila je vezana uz računarske izraze:

* All hope abandon, ye who enter messages here.
* A black hole is where God divided by ZERO...
* Recursive, adj.; see Recursive.
* I know a good tagline when I steal one.
* Čitajte pažljivo, ovo pišem samo jedanput.
* !?!?oarid ovo tepo ej okt aP .uder u ejin otšen onvitinifeD
* Ako ne primiš ovu poruku, javi se da ti pošaljem drugu.
* Ostao sam bez teksta...
* Ova tag e zaražen virusom koi guta slovo ""

ali su kasnije prošireni i drugim temama:
* Poljubac je lijep način da se začepe usta.
* Život je kratak, život je crtica - nekome batak, nekome trtica.
* Žene su brbljive, jer muškarcima ništa ne možeš objasniti u dvije riječi.
* Zbunite zavjesu, spustio sam se!
* Muškarci uvijek imaju zadnju riječ: "Da draga!"
* Lajava najava - labava zabava.
* Bolje biti malo lud, nego malo pametan.
* Ah! Kad te nema u blizini, nisu mi sve ovce na broju.
* Ako misliš pobijediti, ne smiješ izgubiti.
* Draga, ti si srce koje lupa.
* Griješiti je ljudski, ali je osjećaj božanski.
* Čuvajte drveće - na njima su živeli naši preci.
* Ljudi se dijele na razne načine, a množe samo na jedan.

## Marketing
Pojam **tagline** je također vrsta slogana koji se koristi u marketingu i oglašavanju. Cilj je stvoriti frazu koja se lako pamti i koja će asocirati na proizvod ili tvrtku. Tako, na primjer, kad se u svakodnevnom razgovoru spomene "lakše se diše", to se u pravilu povezuje s bombonima "Bronhi".

## Vanjske veze
* ''BBS Archives'', odjeljak ''Off-Line Mail Readers'' − Kolekcija programa i tagova (ZIP format).
* ''yceran.org''  − Kolekcija tagova na engleskom jeziku i program za ubacivanje tagova.
Conaire Cóem

**Conaire Cóem** ("lijepi"), sin Mug Láme i potomak Conaire Móra i Dedu mac Sina, bio je, prema irskim srednjovjekovnim legendama i tradiciji, veliki kralj Irske. Prije dolaska na prijestolje se oženio za Saruit, kćer velikog kralja Conn Cétchathacha. Nakon što mu je tast ubijen, preuzeo je prijestolje. Vladao je sedam ili osam godina prije nego što ga je u bitci kod Gruitinea ubio Nemed, sin Sroibcennov. Na prijestolju ga je naslijedio Connov sin Art. Conaire je imao tri sina - Cairpre Músca, pretka Múscraigea i klana Corcu Duibne; Cairpre Baschaína, pretka klana Corcu Baiscind; i Cairpre Riatu, pretka klana Dál Riata, a čiji su se vi potomci po Conaireu zvali Síl Conairi. *[[Lebor Gabála Érenn]]* mu vladavinu smješta u doba rimskog cara Komoda (180-192). Kronologija Keatingove *Foras Feasa ar Éirinn* mu vladavinu smješta u period 136-143, a *[[Annals of the Four Masters]]* u 157-165.

## Reference
Art mac Cuinn

**Art mac Cuinn** ("sin Connov"), također poznat kao **Art Óenfer** (doslovno "jedan čovjek", preneseno "usamljeni", ili "sin jedinac"), bio je, prema, irskim srednjovjekovnim legendama i tradiciji, veliki kralj Irske.

Bio je sin kralja Conna od Sto Bitaka i Eithne Táebfada, a prema legendi je imao brata po imenu Connla, koji je zbog ljubavi prema vilenjakinji otišao u zemlju Mag Mell; tada je stekao nadimak "jedinac". Za vrijeme očeve vladavine je u Irsku od strane Tuatha De Dannana protjerana vilenjakinja Bé Chuille, koja se zaljubila u Arta, ali je nakon smrti Eithne odlučila da se uda za Conna i, nastojeći izbjeći komplikacije, nagovorila Conna da na godinu dana protjera Arta. Art se vratio nakon što je Irsku pogodila glad, a poslije pobjede u igri fidchell prisilio Be da napusti Irsku.

Nakon Connove smrti je prijestolje naslijedio Artov šurjak Connaire Coem. Kada je Connairea u bitci kod Gruitinea ubio Nemed, sin Sroibcennove, Art je preuzeo prijestolje. Vladao je sljedećih dvadeset ili trideset godina, za vrijeme kojih su Conaireovi sinovi vodili osvetnički rat protiv Nemeda i njegovih saveznika, sinova Ailill Auloma.

U jednom od tih sukoba je Ailillov posinak Lugaid mac Con ranjen kopljem u bedro, a poslije protjeran iz Irske. Došavši u Britaniju, sklopio je savez sa Benne Britom, sinom tamošnjeg kralja, te se sa najamničkom vojskom iskrcao u Irskoj. U bitci kod Maigh Mucruimhea u Connachtu je porazio i ubio Arta. Prema legendi je noć prije bitke Art ugošćen od lokalnog kovača po imenu Olc Acha, kome je prorečeno da će od njegove loze "nastati velika čast". Olc je tada dao vlastitu kćer Achtan da spava sa Artom, pa je te noći začet Artov sin Cormac. Prema Keatingovoj verziji je, pak, Achtan bila službena Artova ljubavnica; supruga i majka druge djece je bila Medb Lethderg.

*[[Lebor Gabála Érenn]]* navodi kako je Art vladao u doba rimskog cara Komoda (180-192). Kronologija Keatingove *Foras Feasa ar Éirinn* mu vladavinu smješta u period 143-173, a *[[Annals of the Four Masters]]* u period 165-195.

## Porodično stablo

## Reference
Mac Con

**Lugaid Mac Con**, poznat i kao **Mac Con**, bio je, prema irskim srednjovjekovnim legendama i tradiciji, veliki kralj Irske. Pripadao je klanu Corcu Loígde, odnosno Dáirine. Otac mu je bio Macnia mac Lugdach, a majka Sadb ingen Chuinn, kćer ranijeg velikog kralja Conn Cétchathacha. Mac Con je, prema mišljenju nekih učenjaka, istovjetna ličnost sa drugim legendarnim kraljem Tare iz Dáirinea, Lugaid Loígdeom.

Nakon što je Macnia umro, Sadb se udala za Ailill Auloma, kralja Munstera i *de facto* kralja Južne Irske; Lugaid je postao njegov posinak. Prema predaji je nadimak ("pseći sin") dobio nakon što ga je podojila poočimova kuja po imenu Eloir Derg. Lugaid i njeova polubraća su, suprotno Ailillovoj želji, stupili u savez sa Nemedom, sinom Sroibcennovim, kraljem Érainna iz Munstera, te u bitci kod Gruitinea ubili velikog kralja Conaire Cóema. Kada je prijestolje zauzeo veliki kralj (i Lugaidov stric) Art mac Cuinn, Conaireovi sinovi su u bitci kod Cennfebrata ubili Nemeda. U tom okršaju je Lugaid ranjen u bedro, a poslije ga je otac protjerao iz Irske. U Britaniji je Lugaid sklopio savez sa Benne Britom, sinom tamošnjeg kralja, te sakupio najamničku vojsku. Sa njom se vratio u Irsku te u bitci kod Maigh Mucruimhea u Connachtu porazio i ubio Arta. Tada je preuzeo mjesto velikog kralja.

Vladao je trideset godina. Kada je presudio pogrešno u jednom sudskom sporu, Artov sin Cormac ga je svrgnuo. Poslije toga je pobjegao u Munster, tražeći pomoć rodbine i pokušavši se pomiriti sa poočimom Ailill Aulomom. Stari Ailill ga je, međutim, krivio za smrt sina Éogan Móra, te ga je prilikom zagrljaja ugrizao otrovnim zubom. Lugaid je pobjegao, ali ga je ubio pjesnik Ferches mac Commáin.

Cormac, međutim, nije naslijedio svog tetka, jer ga je u Connacht protjerao ulsterski kralj Fergus Dubdétach, koji je godinu dana nakon Lugaidove smrti držao prijestolje.

*[[Lebor Gabála Érenn]]* navodi da je Lugaid vladao u vrijeme rimskog cara Komoda (180-192). Kronologija Keatingove *Foras Feasa ar Éirinn* mu vladavinu smješta u period 173-203, a *[[Annals of the Four Masters]]* u period 195-225. Imao je dva sina Fothada Cairpthecha i Fothada Airgthecha, koji će kasnije zajedno vladati kao veliki kraljevi.

Među suvremene potomke Lugaid mac Cona se ubrajaju O'Driscolli, O'Learyji, Coffeyji, Hennessyji i Flynnovi iz Grofovije Cork.
 

## Povezano
* Lugaid Riab nDerg
* Lugaid mac Con Roí

## Reference

## Vanjske veze
* Mumu
Fergus Dubdétach

**Fergus Dubdétach** ("crnozubi") bio je, prema irskim srednjovjekovnim legendama i tradiciji, kralj Ulaida i kratkotrajni veliki kralj Irske. Na prijestolje je došao nakon što je njegov prethodnik Lugaid mac Con, protjeran sa Tare od strane Cormac mac Airta i ubijen u Munsteru od strane Cormacovog pjesnika Ferches mac Commáina. Fergus i njegova dva brata - Fergus Caisfhiachlach ("grubozubi") i Fergus Foltlebair ("dugokosi") - su potom protjerali Cormaca u Connacht, a Fergus je preuzeo prijestolje. Vladao je godinu dana prije nego što ga je u bitci kod Crinne, uz pomoć Tadg mac Céina i Lugaid Láme, porazio i ubio Cormac.

*[[Lebor Gabála Érenn]]* uopće ne navodi Fergusovo porijeklo. Geoffrey Keating mu, naprotiv, daje dugi rodoslov prema kome mu je otac bio Finnchad, sin Ogamana i bivšeg velikog kralja Fíatach Finna. *[[Annals of the Four Masters]]* tvrdi da je Fergusov otac bio Imchad, ali ne navodi porijeklo.

*Lebor Gabála* navodi kako je Lugaid vladao u vrijeme rimskog cara Komoda (180-192). Kronologija Keatingove *Foras Feasa ar Éirinn* mu vladavinu smješta u period 203-204, a *Annals of the Four Masters* u 225-226.

## Reference
Fedlimid Rechtmar

**Fedlimid Rechtmar** ("zakoniti" ili "strastveni, bijesni") ili **Rechtaid** ("sudac, poravnik") sin Tuathal Techtmara, bio je, prema irskim srednjovjekovnim legendama i tradiciji, veliki kralj Irske. Majka mu je bila Báine, kćer Scála. Na prijestolje je došao ubivši svog prethodnika Mal mac Rochridea, očevog bicu. Navodi se kako je u irsko pravo uveo načelo oko za oko poslije čega se opće ponašanje Iraca popravilo. Pripisuje mu se završetak izgradnje puteva oko Tare. Vladao je devet ili deset godina prije nego što je umro u krevetu. Naslijedio ga je Cathair Mór. Jedan od njegovih sinova, Conn Cétchathach, naslijedio je Cathaira. Fruga dva sina - Fiacha Suigde, predak Dal Fiachrach Suighea i Eochaid Finn - se navode u srednjovjekovnim izvorima. *[[Lebor Gabála Érenn]]* navodi da je vladao u doba rimskog cara Marka Aurelija (161-180). Kronologija Keatingove *Foras Feasa ar Éirinn* mu vladavinu smješta u period 104-113, a *[[Annals of the Four Masters]]* u 110-119.

## Porodično stablo

## Reference
Kofaktor (biohemija)

**Kofaktor** (*koenzim*) je neproteinsko hemijsko jedinjenje koje se vezuje za protein i koje je neophodno za biološku aktivnost proteina. Ti proteini su često enzimi, i kofaktori se mogu smatrati "pomoćnim molekulima" koji pomažu u biohemijskim transformacijama.
__TOC__
Kofaktori mogu da budu organski ili neorganski. Oni se takođe mogu klasifikovati po tome koliko čvrsto se vezuju za enzim, slabo vezani su *koenzimi*, dok su snažno vezani kofaktori *prostetičke grupe*. Neki izvori ograničavaju upotrebu termina "kofaktor" na neorganske supstance. Neaktivni enzim, bez kofaktora se naziva apoenzim, dok je kompletan enzim sa kofaktorima holoenzim.

Nekim enzimima ili enzimskim kompleksima je potrebno nekoliko kofaktora. Na primer, multienzimskom kompleksu piruvatne dehudrogenaze na raskršću glikolize i ciklusa limunske kiseline je potrebno pet organskih kofaktora i jedan metalni jon: slavo vezani tiamin pirofosfat (TPP), kovalentno vezani lipoamid i flavin adenin dinukleotid (FAD), i kosupstrati nikotinamid adenin dinukleotid (NAD+) i koenzim A (CoA), i metalni jon (Mg2+).

Organski kofaktori su često vitamini ili su nastali iz vitamina. Mnogi sadrže nukleotid adenozin monofosfat (AMP) kao deo njihove strukture, kao što su ATP, koenzim A, FAD, i NAD<sup>+</sup>. Ta zajednička struktura odražava zajedničko evoluciono poreklo kao deo ribozima u drevnom RNK svetu. Smatra se da je AMP deo molekula neka vrsta „ručke“ pomoću koje enzim može da prepozna koenzim i da pređe između raznih katalitičkih centera.

## Povezano
* Enzimska kataliza
* Neorganska hemija

## Literatura

## Dodatna literatura

* 
* 

## Vanjske veze
* Predavanje o kofaktorima  
* 
* 
* Baza podataka kofaktorA
Eochaid Gonnat

**Eochaid Gonnat** ili **Gunnat** ("ranjavajući"?), sin Fiacha sina Imchada sina Bresala sina Sírchada sina Fíatach Finna, bio je, prema irskim srednjovjekovnim legendama i tradiciji, veliki kralj Irske. Na prijestolje je došao nakon smrti Cormac mac Airta. Vladao je godinu dana prije pogibije u bitci. Izvori se spore oko toga tko ga je ubio - tako se spominju Lugaid mac Lugna, Lugaid Menn sin Óengusov te Lugna Feirtre. Naslijedio ga je Cormacov sin Cairbre Lifechair. Kronologija Keatinogove *Foras Feasa ar Éirinn* mu vladavinu smješta u period 244-245, a *[[Annals of the Four Masters]]* u 266-267.

## Reference
Cairbre Lifechair

**Cairbre Lifechair** ("ljubitelj Liffey"), sin Cormac mac Airta, bio je, prema irskim srednjovjekovnim legendama i tradiciji, veliki kralj Irske. Na prijestolje je došao poslije pogibije svog prethodnika Eochaid Gonnata. Za njegove vladavine je Bresal Belacha, kralja Leinstera, natjerao da plaća *bóramu* ili danak u stoci. Prema priči *[[Cath Gabra]]*, poginuo je u sukobu sa svojim rođakom, irskim junakom Fionom mac Cumhaillom. Vladao je, ovisno o izvorima, sedamnaest, dvadeset šest ili dvadeset sedam godina. Na prijestolju su ga naslijedili Fothad Cairpthech i Fothad Airgthech, sinovi kralja Lugaid mac Cona. Kronologija Keatingove *Foras Feasa ar Éirinn* mu vladavinu smješta u period 245-272, a *[[Annals of the Four Masters]]* u 267-284.

## Porodično stablo

## Reference
Fothad Cairpthech i Fothad Airgthech

**Fothad Cairpthech** ("borac-dvokoličar") i **Fothad Airgthech** ("domišljati" ili "pljačkajući"), sinovi Lugaid mac Cona, su, prema irskim srednjovjekovnim legendama i tradiciji, bili zajednički veliki kraljevi Irske. Na prijestolje su došli nakon smrti Cairbre Lifechaira. Vladali su godinu dana, prije nego što je Fothadh Airgthech ubio svog brata; neposredno nakon toga ga je u bitci kod Ollarbe ubio Caílte mac Rónáin iz *[[fianna|fianne]]*, odnosno sljedbenici Caibreovog sina Fiache Sraibhtinea. Kronologija Keatingove *Foras Feasa ar Éirinn* mu vladavinu datira u period 272-273, a *[[Annals of the Four Masters]]* u 284-285.

## Reference
Fíacha Sroiptine

**Fiacha Sraibhtine**, sin Cairbre Lifechaira, je bio, prema irskim srednjovjekovnim legendama i tradiciji, veliki kralj Irske. Nakon očeve smrti su prijestolje zajednički preuzeli Fothad Cairpthech i Fothad Airgthech, sinovi Lugaid mac Cona. Nakon godinu dana je Fothad Airgthech ubio brata. Fíacha i njegova *[[fianna]]* su potom ubili Fothada u bitci kod Ollarbe.

Fiacha je vladao 31, 33, 36 i 37 godina prije nego što je njegov sin Muiredach Tirech pokrenuio pohod na Munster. U njemu je Muiredach imao uspjeha, ali su u međuvremenu tri Colle — Colla Uais, Colla Fo Chri i Colla Menn, sinovi Fíachinog brata Eochaid Doimléna digli ustanak protiv Fíache. Prije same bitke je Fíachin druid po imenu Dubchomar prorekao da ako Fíacha pobijedi Colle, nijedan od njegovih potomaka neće vladati Irskom; ako se dogodi suprotno, nijedan od Collinih potomaka neće vladati Irskom. U Dubchomarovoj bitci je Fíacha poražen i ubijen, a Colla Uais nakon toga postao veliki kralj.

Kronologija Keatingove *Foras Feasa ar Éirinn* mu vladavinu smješta u period 273–306, a *[[Annals of the Four Masters]]* u 285-322.

## Porodično stablo

## Reference
Colla Uais

**Colla Uais** (Colla da Chrioch), sin Eochaida Doimléna sina Cairbre Lifechaira, bio je, prema irskim srednjovjekovnim legendama i tradiciji, veliki kralj Irske. Lično ime mu je bilo Cairell. On i njegova dva brata - Muiredach (**Colla Fo Chrí**) i Áed (**Colla Menn**) su bili poznati kao **Tri Colle**.

Tri Colle su skovali zavjeru protiv svog strica, velikog kralja Fíacha Sroiptinea. Dok je Fiachin sin Muiredach Tirech sa vojskom otišao u pohod na Munster, tri brata su digla vlastitu vojsku i izazvali kralja, koji je poražen i ubijen u Dunchomarovoj bitci. Od tri brata je Colla Uais proglašen za kralja. Vladao je četiri godine prije nego što ga je svrgnuo Muiredach. On, pak, nije htio ubiti Colle čuvši za proročanstvo prema kome potomci onoga tko ubije Colle nikada neće vladati Irskom. Umjesto toga ih je protjerao u Alba (današnja Škotska) gdje su neko vrijeme služili kod kralja Udairea, oca njihove majke Ailech. Poslije nekoliko godina su se vratili u Irsku ali ih je Muiredach, i dalje zabrinut zbog proročanstva, uzeo u službu.

Nakon nekoliko godina Muiredach im je dao teritorije i poslao da osvoje Ulster. Oni su se sa vojskom iz Connachta u nekoliko bitaka borili protiv Ulaida i na kraju ubili ulsterskog kralja Fergusa Fogu. Colla Menn je poginuo u toj bitci. Poslije nje su spalili ulstersku prijestolnicu Emain Macha, a teritorije koje su osvojili se smatraju pretečom kraljevstva Airgíalla.

Kronologija Keatingove *Foras Feasa ar Éirinn* vladavinu Colla Uaisa smješta u period 306-310. *[[Annals of the Four Masters]]* je datiraju u period 322-326, a uništenje Emain Mache i osvajanje Ulstera u 331.

Dio historičara pak vjeruje da su Tri Colle u stvari istovjetne ličnosti sa Conallom, Endaeom i Eóganom - trima sinovima Niall Noígiallacha koji su također osvajali Ulster u 5. vijeku.

## Porodično stablo

## Reference